ช่วงกินยาคุมไม่มีฮอร์โมน7วัน(28เม็ด) มีปจด.มาแต่มีอาการไข้ร่วมด้วยทำให้อาเจียนสามวันติด แต่อาการไม่รุนแรง และอาเจียนในช่วงเช้าซึ่งกินยาช่วงดึก จะเป็นอะไรมั้ยคะ อาเจียนเช้ากินบาดึกแบบนี้
สวัสดีค่ะ หากอยู่ในช่วงทานยาเม็ดที่ 22-28 หรือช่วงเม็ดยาที่ไม่มีฮอร์โมนดังกล่าว การมีอาการอาเจียน ไม่ได้มีผลต่อการลดลงของประสิทธิภาพในการคุมกำเนิดแต่อย่างใดค่ะ ไม่จำเป็นต้องทานยาเพิ่ม และเมื่อทานครบ 28 เม็ดแล้ว ก็ให้เริ่มแผงใหม่ต่อไปตามปกติค่ะสำหรับอาการอาเจียน ร่วมกับอาการไข้ที่เป็นอยู่ อาจเกิดจากอาหารเป็นพิษได้ หากอาการอาเจียนไม่รุนแรง ไม่มีไข้สูง ให้ดูแลรักษาตามอาการ ได้แก่ การพยายามดื่มน้ำสะอาดบ่อยๆ และอาจดื่มน้ำเกลือแร่เสริมด้วย เลือกทานเฉพาะอาหารอ่อนที่ย่อยง่าย ไม่ทานอาหารรสจัดและอาหารที่มีไขมันสูง เช่น อาหารทอด อาหารผัด เป็นต้น ทานยาลดไข้ เช่น พาราเซตามอล ทานยาแก้อาเจียน เช่นยาเมโทโคลพราไมด์ (metoclopramide)เป็นต้น หากอาการอาเจียนเป็นมาก จนไม่สามารถดื่มน้ำและทานอาหารได้ ควรไปพบแพทย์เพื่อรับการรักษาค่ะ ขอให้อาการดีขึ้นไวไวนะคะ